དམངས་ཁྲོད་དོན་བརྗོད་རྩོམ་རིག་ལ་ཞིབ་འཇུག་བྱེད་པར།ནུབ་ཕྱོགས་ཀྱི་དོན་བརྗོད་རིག་པའི་རྩ་བའི་གོ་དོན་འགར་འབྲེལ་བ་ཡོད་སྲིད།ནེ་རྡེར་ལན་གྱི་རྩོམ་རིག་སྒྱུ་རྩལ་གཞུང་ལུགས་ཀྱི་མཁས་པ་སྨི་ཁོཔ་ཨེརགྱིས་བརྩམས་པའིགཏམ་བརྗོད་རིག་པའི་དོན་བརྗོད་གཞུང་ལུགས་ཀྱི་འགོ་བརྗོདཅེས་པའི་དཔེ་དེབ་དེ་ནི་དོན་བརྗོད་བརྩམས་ཆོས་ཞིབ་འཇུག་དང་འབྲེལ་བའི་དེང་རབས་དཔེ་དེབ་གལ་ཆེན་གྱི་གྲས་ཤིག་ཡིན།དཔེ་དེབ་འདིའི་ལྒིང་གཞིའི་ནང་དུ་སྨི་ཁོཔ་ཨེར་གྱིས་གོ་དོན་གཙོ་བོ་འགར་ཉིང་བསྡུས་སྒོས་མཚན་ཉིད་བསྡུས་པ་རེ་བཞག་ཡོད།གོ་དོན་དེ་དག་ཕལ་ཆེ་བ་མཇུག་གི་ས་བཅད་དུ་འབྱུང་སྲིད།ཁོ་མོས་བཤད་རྒྱུརཡིག་དེབ་ཅེས་པ་ནི་སྐད་ཆའི་བརྡ་རྟགས་ཀྱིས་གྲུབ་པའི་ཚད་ཡོད་པ་དང་སྒྲིག་གཞི་ཡོད་པའི་ཚོགས་སྤྱི་ཞིག་ལ་སྟོན།གཏམ་བརྗོད་ཡིག་དེབ་ནི་གཏམ་བརྗོད་པས་རྒྱས་བཤད་བྱ་ཡུལ་གྱི་དཔེ་གཞི་དེར་བྱ།གཏམ་རྒྱུད་ནི་བྱེད་སྟངས་ཤིག་གིས་རྒྱུ་ཆར་ཞིབ་བརྗོད་བྱེད་པར་བྱ།རྒྱུ་ཆ་ནི་གཏན་ཚིགས་རིག་པ་དང་དུས་ཚོད་ཀྱི་སྔ་ཕྱིའི་གོ་རིམ་ལྟར་ཕྲེང་བསྒྲིགས་པའི་བརྒྱུད་སྟར་གྱི་བྱ་སྤྱོད་སྤེལ་མཁན་དེས་བསླངས་པའི་སྔར་བྱུང་གི་དོན་དག་ཅིག་ལ་ཟེར།དོན་རྐྱེན་ནི་གནས་བབ་དེ་ནས་གཞན་ཞིག་ལ་འགྱུར་བར་ཟེར།བྱ་སྤྱོད་སྤེལ་མཁན་ནི་བྱ་སྤྱོད་ལག་ལེན་དུ་བསྟར་མཁན་ལ་སྟོན་པ་དང་དེ་དག་མི་ཡིན་དགོས་པའི་ངེས་པ་མེད།འགུལ་སྐྱོད་ནི་འདིར་བསླངས་པའམ་སྔར་བྱུང་གི་དོན་དག་ཅིག་ཡིན་པར་གཏན་ལ་ཕབ་ཡོད།གཏམ་བརྗོད་ཡིག་དེབ་ནི་གཏམ་རྒྱུད་དེའི་ནང་དུ་ཞིབ་བརྗོད་བྱ་ཡུལ་གྱི་ཡིག་དེབ་ཅིག་ཡིན་པར་འདོད་པ་དེས་གཏམ་རྒྱུད་མིན་པ་གསལ་བཤད་བྱས་ཡོདདེ་ནི་ཡིག་དེབ་ཞིབ་བརྗོད་ལ་ཁ་གཏད་ནས་འགྲེལ་བཤད་བྱས་པ་ཞིག་རེད།བརྩམས་ཆོས་ཞིག་གི་ནང་དུ་གཏམ་རྒྱུད་དང་བྱུང་རིམ་ནི་ལྟོས་བཅས་ཀྱི་གོ་དོན་ཞིག་ཡིན་པས་ཉོག་པར་འགྱུར་སླ་བ་རེད།ཧྥུ་སི་ཐུའིསྒྲུང་གཏམ་གྱི་སྤྱི་ཁྱབ་ལྟ་བཞེས་པརང་ཚོས་གཏམ་རྒྱུད་ཀྱི་གོ་དོན་ནི་དུས་ཚོད་གྱི་གོ་རིམ་ལྟར་དོན་རྐྱེན་གྱི་བྱུང་བ་བརྗོད་པ་ཞིག་ཡིན་པར་འདོད།བྱུང་རིམ་ཞེས་པ་དེ་ཡང་དོན་རྐྱེན་བརྗོད་པ་ཞིག་ཡིན་མོད།འོན་ཀྱང་དེའི་གནད་འགག་ནི་རྒྱུ་འབྲས་ཀྱི་འབྲེལ་བའི་སྟེང་དུ་ཡོད་པ་རེད།དཔེར་ན།རྒྱལ་པོ་གྲོངས་སོང་།མི་འགྱངས་པར་བཙུན་མོ་ཡང་གྲོངས་སོང་།ཞེས་པ་ནི་གཏམ་རྒྱུད་ཡིན།རྒྱལ་པོ་གྲོངས་སོང་།མི་འགྱངས་པར་བཙུན་མོ་ཡང་སེམས་སྡུག་གིས་གྲོངས་སོང་།ཞེས་པ་ལྟ་བུ་ནི་བྱུང་རིམ་ཡིན།བྱུང་རིམ་གྱི་ནང་དུ་དུས་ཚོད་ཀྱི་གོ་རིམ་མ་འཆོལ་བར་གནས་ཡོད་ཀྱང་རྒྱུ་འབྲས་ཀྱི་འབྲེལ་བས་བསྒྲིབས་ནས་མི་མངོན་པར་བྱས།ཡང་ང་ཚོས་བཙུན་མོ་གྲོངས་བའི་དོན་རྐྱེན་དེའི་རྗེས་ནས་ཅི་ཞིག་བྱུང་ཞེས་དྲིས་ཚེ་དེ་ནི་གཏམ་རྒྱུད་ཡིན་པ་དང་།རྒྱུ་མཚན་ཅི་ཞིག་ཡིན་ཞེས་དྲིས་ཚེ་བྱུང་རིམ་ཡིནཡ་ལིས་ཧྲི་ཏོ་ཏེ་ཡིས་རྒྱུ་འབྲས་ཀྱི་འབྲེལ་བ་དམིགས་སུ་བསྟན་ཡོད་དེ།ཁོང་གིས་རྒྱུ་འབྲས་ཀྱི་འབྲེལ་བ་མི་ལྡན་པའི་དོན་རྐྱེན་གྱིས་གྲུབ་པའི་བྱུང་རིམ་སྐོར་ཞིག་ལ་ཆེས་ཞན་པའི་བྱུང་རིམ་ཏུ་བརྗོདདམངས་ཁྲོད་ཀྱི་དོན་བརྗོད་རྩོམ་རིག་གི་བྱེད་སྒོ་ཡང་སྤྱིར་བཏང་དུ་རྒྱུ་ཆ་དང་གཏམ་རྒྱུད།ཡིག་དེབ་བཅས་རིམ་པ་གསུམ་ལས་མ་འདས།རྒྱུ་ཆནི་དོན་དངོས་ཀྱི་རིམ་པ་ལྟར་བྱུང་བའི་དོན་རྐྱེན་ཞིག་སྟེ།དེར་དོན་རྐྱེན་དང་བྱ་སྤྱོད་སྤེལ་མཁན།བྱེ་བྲག་གི་འགུལ་སྐྱོད།དུས་ཚོད།གནས་ཡུལ་སོགས་རྩ་བའི་གྲུབ་ཆ་དག་འདུ།གཏམ་རྒྱུདནི་རྒྱུ་ཆར་རྒྱུ་རྩལ་གྱིས་ལས་སྣོན་བྱས་པ་ཞིག་སྟེ།དེ་ནི་འཚོ་བའི་ནང་གི་དོན་རྐྱེན་ཕྱིར་འཁྲབ་སྟོན་བྱེད་པའི་ནང་དོན་ཡོད་ཚད་ཡིན་ལ།ངག་ཐོག་གི་སྐད་ཆ་དང་ངག་ཐོག་གི་སྐད་ཆ་མ་ཡིན་པར་གྱུར་པའི་དངོས་པོ་ཡང་འདུ།ཡིག་དེབནི་འཁྲབ་སྟོན་གྱི་ནང་དོན་ལྟར་བཀོད་པའི་ཟིན་བྲིས་ཁག་ཅིག་སྟེ་ཀློག་པ་པོས་ཐད་ཀར་མཐོང་ཐུབ་པ་ཞིག་ཡིན།རྒྱུ་ཆ་གཅིག་ལ་རྣམ་པ་མི་འདྲ་བའི་ལམ་ནས་འཁྲབ་སྟོན་བྱས་ཏེ་གཏམ་རྒྱུད་མི་འདྲ་བར་བསྒྱུར་ཆོགགཏམ་རྒྱུད་གཅིག་ལའང་ཟིན་ཐོ་འགོད་ཚུལ་མི་འདྲ་བ་འབྱུང་བ་དང་བསྟུན་ནས་ཡིག་དེབ་མི་འདྲ་བ་འབྱུང་སྲིད།རིམ་པ་འདི་གསུམ་པོར་ཁྱད་པར་ཡོད་ལ་ཕན་ཚུན་འབྲེལ་བའང་ཡོད།དོན་དངོས་ཀྱི་འཚོ་བའི་ནང་དམངས་ཁྲོད་རྩོམ་རིག་ནི་རིམ་པ་གཉིས་པའི་ནང་དུ་གནས།ཡིན་ཡང་སྐབས་འགརགཏམ་རྒྱུདཀྱི་སྒོ་ནས་ཞིབ་ཏུ་བརྗོད་ན་འོས་འཚམ་མིན་པ་དང་གོ་བ་ལོག་པར་འགྲོ་སྲིད་པསའཁྲབ་སྟོནགྱི་གོ་དོན་བྱུང་བ་རེད།